Diari Oficial de la Generalitat Valenciana


Sumari del DOGV 3302, del 06-08-1998 (1998/6010)

ORDRE de 16 de juny de 1998, de la Conselleria de Cultura, Educació i Ciència, per la qual es prorroga i concedix l'autorització provisional per a impartir el primer cicle i/o segon cicle de l'Educació Secundària Obligatòria, als centres docents privats que s'especifiquen en l'annex.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3302

Data del DOGV
:   06-08-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/6010


Data del document
:   16-06-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 16 de juny de 1998, de la Conselleria de Cultura, Educació i Ciència, per la qual es prorroga i concedix l'autorització provisional per a impartir el primer cicle i/o segon cicle de l'Educació Secundària Obligatòria, als centres docents privats que s'especifiquen en l'annex. [1998/L6010]
  
Els expedients han sigut incoats a instància dels representants de la titularitat dels centres docents privats que s'assenyalen en l'annex, en sol·licitud de pròrroga durant el curs escolar 98/99 de l'autorització provisional per a impartir el primer cicle de l'Educació Secundària Obligatòria, així com autorització provisional per a impartir el segon cicle de l'Educació Secundària Obligatòria al centre que s'especifica durant el curs escolar 99/2000.
  
L'Ordre de 8 de juliol de 1997 de la Conselleria de Cultura, Educació i Ciència (DOGV de 2 de setembre) va autoritzar per a impartir provisionalment durant el curs 97/98 el primer cicle d'Educació Secundària Obligatòria als centres privats que s'especifiquen en l'annex.
  
Cadascun dels expedients inclou informe favorable de la Unitat d'Inspecció Educativa a allò sol·licitat, ja que els centres reunixen les condicions establides en la disposició transitòria setena del Reial Decret 1.004/1991, de 14 de juny, sobre requisits mínims dels centres que imparteixen ensenyaments de règim general no universitaris.
  
Vists la Llei Orgànica 8/1985, de 3 de Juliol, Reguladora del Dret a l'Educació; la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; el Reial Decret 173/1998, de 16 de febrer, pel qual es modifica i completa el Reial Decret 986/1991, de 14 de juny (BOE de 25 de juny) pel qual s'aprova el calendari d'aplicació de la nova ordenació del sistema educatiu; el Reial Decret 1.004/1991, de 14 de juny, pel qual s'establixen els requisits mínims dels centres que impartixen ensenyaments de règim general no universitaris, i el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, del Govern Valencià,
  
ORDENE
  
Primer
  
Prorrogar fins a la finalització del curs escolar 98/99 l'autorització provisional per a impartir el primer cicle de l'Educació Secundària Obligatòria als centres docents privats que s'especifiquen en l'annex.
  
Autoritzar provisionalment el centre que així s'indica en l'annex per a impartir el segon cicle d'Educació Secundària Obligatòria en les condicions que s'especifiquen.
  
Segon
  
La present ordre afecta exclusivament els cursos acadèmics especificats, sense perjudici de la possibilitat de pròrroga en cursos successius, sempre que continuen donant-se les necessitats d'escolarització que la justifiquen i el límit temporal que establix la normativa vigent.
  
Tercer
  
El funcionament de dites unitats de primer cicle d'Educació Secundària Obligatòria es faran als espais que els centres tenen autoritzats com d'Educació Primària, i en conseqüència, la suma total d'unitats d'Educació Secundària Obligatòria i Primària no podrà excedir el nombre autoritzat per al citat últim nivell.
  
De la mateixa forma el funcionament de les unitats de segon cicle d'Educació Secundària Obligatòria es faran als espais que els centres tenen autoritzats com de Batxillerat Unificat Polivalent, i en conseqüència, la suma total d'unitats d'Educació Secundària Obligatòria i Batxillerat Unificat Polivalent no podrà excedir el nombre autoritzat per al citat últim nivell.
  
DISPOSICIÓ ADDICIONAL
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
DISPOSICIÓ FINAL
  
Contra la present ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà al de la notificació de la present ordre a la persona interessada. La interposició del recurs, procedirà prèvia comunicació al conseller d'Educació i Ciència, tal com exigix l'article 110.3 de la Llei 30/1992.
  
València, 16 de juny de 1998
  
El conseller de Cultura, Educació i Ciència,
  
FRANCISCO E. CAMPS ORTIZ
  
ANNEX
  
Centre: COLOR DEL MONTE COLORADO
  
Titular: Luis Ferrer Lonjedo.
  
Codi: 00828459.
  
Domicili: av. Principal. Urbanització Monte Colorado.
  
Localitat: la Pobla de Vallbona.
  
Província: València.
  
Autorització provisional que es prorroga i concedix: Primer cicle d'Educació Secundària Obligatòria: 2 unitats i 60 llocs escolars.
  
Nombre màxim d'unitats en funcionament EP/ESO: 8 unitats.
  
Centre: ADVENTISTA
  
Titular: Asociación de Iglesias Cristianas
  
Codi: 24798576
  
Domicili: carretera Petrés, s/n
  
Localitat: Sagunt
  
Província: València
  
Autorització provisional que es prorroga i concedix: Primer cicle d'Educació Secundària Obligatòria: 3 unitats i 90 llocs escolars.
  
Ensenyaments que s'autoritzen provisionalment: Segon cicle d'Educació Secundària Obligatòria: 2 unitats i 60 llocs escolars.